﻿THE ROMANIAN ORTHODOX METROPOLIA OF THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Rugăciunea școlarilor Dumnezeule Preasfinte, izvor de nemărginită înțelepciune și bună- tate, făcător al tuturor celor văzute și nevăzute, ascultă rugăciunea noastră pe care o înălțăm către Tine cu multă umilință Întărește, Bunule, pe cârmui- torii noștri bisericești și lumești Dă-le lor să cugete cele bune și folositoare pentru Biserica și țara noastră Apără-i de vrăjmașii văzuți și nevăzuți, ca să ne poată îndrepta pe calea propășirii, cu pace și cu dragoste Iară nouă, umiliților, luminează-ne mintea ca să înțelegem învățăturile ce ni se dau și întru toate și de-a pururea să păzim poruncile Tale și să facem voia Ta cea sfântă; ca, astfel, să putem fi folositori nouă înșine, părinților, fraților, surorilor și poporului în mijlocul căruia trăim; să aducem bucurie și mulțumită învățătorilor și făcătorilor noștri de bine; și să plinim toate îndatoririle către țară, către obște, către familie și aproapele nostru Primește plecarea genunchilor și rugăciunea pe care o facem, ca pe o tămâie binemirositoare înaintea Ta Trimite harul Tău asupra noastră și ne învrednicește să trecem cu bună rânduială vremea învățăturii Povățuiește-ne să umblăm și să lucrăm cu înțelepciune în tot cursul vieții noastre, ca de noi și prin noi să se slă- vească Preasfânt numele Tău în veci Amin PROGRAMUL LITURGIC ÎN SAPTAMANA 17 - 23 SEPTEMBRIE Miercuri 19 SEPTEMBRIE: Acatistul Sfantului Gheorghe Vineri 21 SEPTEMBRIE: Acatistul Sfintei Cruci Sambata 22 SEPTEMBRIE: Utrenie, Sfânta Liturghie si Parastas Vecernie Duminica 23 SEPTEMBRIE: Utrenie si Sfânta Liturghie Preot Paroh: Marius Daniel Dumitrescu 917 592 2571 – mobil 6:30 PM 6:30 PM 8 30 AM 6 30 PM 8 30 AM Zil îşi va p EVANGHELIA DIN DUMINICA DUPA INALTAREA SFINTEI CRUCI is-a Domnul: Oricine voieşte să vină după Mine, să se lepede de sine, să-şi ia crucea şi să-Mi urmeze Mie Căci cine va voi să-şi scape viața, o va pierde, iar cine îşi va pierde viața sa pentru Mine şi pentru Evanghelie, acela o va mântui Căci ce-i foloseşte omului să câştige lumea întreagă dacă-şi pierde sufletul? Sau ce ar putea să dea omul în schimb pentru sufletul său? Căci de cel ce se va ruşina de Mine şi de cuvintele Mele, în neamul acesta desfrânat şi păcătos, şi Fiul Omului Se va ruşina de el când va veni întru slava Tatălui Său, cu sfinţii îngeri Și le zicea lor: Adevărat grăiesc vouă că sunt unii dintre cei ce stau aici care nu vor gusta moartea până ce nu vor vedea Împărăţia lui Dumnezeu venind întru putere (Marcu 8, 34-38; 9,1) De la Mine au fost acestea Urmatorul text cuprinde o scrisoare trimisa de catre Sfintul Serafim unui fiu duhovnicesc, episcop, care era intr-o închisoare sovietică: Te-ai gândit vreodată că tot ceea ce te priveşte pe tine, Mă priveşte la fel de mult şi pe Mine? Lucrurile care te privesc pe tine sunt la fel de importante ca lumina ochilor Mei Te preţuiesc atât de mult în ochii Mei şi te iubesc atât de mult De aceea este o bucurie atât de specială pentru Mine să te pregătesc şi să te încerc Când ispitele şi vrăjmaşul vin peste tine, revărsându-se precum un râu asupra ta, vreau să ştii că aceasta a fost de la Mine Vreau să ştii ca slăbiciunea ta are nevoie de tăria Mea, iar scăparea şi izbăvirea ta stau în a Mă lăsa să am grijă de tine la aminte, când eşti cuprins în vâltoarea împrejurărilor grele, între oameni care nu te înţeleg, care nu iau în seamă lucrurile ce îţi aduc bucurie şi te izgonesc de la ei, aceasta a fost de la Mine Eu sunt Dumnezeul tău, toate împrejurările vieţii tale sunt în mâinile Mele Nu ai ajuns din întâmplare în situaţia ta, ci este tocmai locul pe care l-am pregătit pentru tine Nu tu mi-ai cerut să te învăţ smerenia? Iar acolo, te-am aşezat în at-mosfera potrivită, în şcoala unde te vor învăţa ceea ce ai nevoie Locul în care trăieşti acum, precum şi cei care trăiesc în jurul tău, nu fac altceva decât Voia Mea Ai dificultăţi financiare şi abia supravieţuieşti? la aminte, aceasta a fost de la Mine Vreau să ştii că Eu dispun de banii tăi Caută scăparea la Mine şi înţelege că Eu sunt izbăvirea Ta Ia aminte, cămările Mele sunt pline şi inepuizabile şi să fii convins că Eu îmi ţin toate promisiunile Nu primi ca oamenii să-ţi spună când eşti în necaz: "Să nu crezi în Domnul şi Dumnezeul Tău " Ai petrecut vreodată întreaga noapte în zbucium? Eşti despărţit de rudele tale, de oamenii pe care îi iubeşti? Am lăsat să ţi se întâmple toate acestea astfel încât să te întorci către Mine şi în Mine să afli v eşnica mângâiere şi odihnă Te-a dezamăgit prietenul tău sau cineva eăruia ţi-ai deschis inima? Aceasta a fost de la Mine Am îngăduit ca această suferinţă să te atingă astfel încât să înveţi că cel mai bun prieten al tău este Domnul Infăţişează-Mi-le toate Mie şi spune- mi tot ce ai pe suflet Te-a vorbit cineva de rău? Las-o în grija Mea Lipeşte-te de Mine, în Mine este adăpostul tău, astfel încât vei fi ferit de războirile neamurilor Voi face ca dreptatea ta să strălucească precum lumina, iar viaţa ta ca miezul zilei Planurile tale au fost destrămate, a slăbit sufletul tău, iar tu te simţi sfârşit? Aceasta a fost de la Mine Ţi-ai făcut planuri şi ţi-ai stabilit obiective, le-ai adus înaintea Mea să le binecuvântez, dar vreau să laşi toate în seama Mea, să călăuzesc şi să îndrept cu Mâna Mea împrejurările vieţii tale, căci tu eşti orfanul, iar nu stăpânul Pierderi neaşteptate au venit peste tine şi deznadejdea ţi-a cuprins inima Ia aminte, aceasta a fost de la Mine Căci cu această multă oboseală şi teamă mare te încerc, ca să văd cât de puternică îţi e credinţa în promisiunile Mele şi îndrăzneala in rugăciune pentru aproapele tău De ce nu eşti tu cel care şi-a încredinţat grija pentru cei dragi iubirii Mele celei purtătoare de grijă? De ce nu eşti tu cel care îi lasă în ocrotirea Preacuratei Maicii Mele? Boli grave au venit peste tine, care poate vor ti vindecate sau poate sunt de nevindecat, ţintuindu- te de patul tău? Aceasta a fost de la Mine Pentru că vreau să Mă cunoşti mai adânc, prin boala trupului şi să nu murmuri împotriva acestor încercări pe care ţi le trimit Nu încerca să înţelegi planurile Mele despre diferitele căi de mântuire a sufletelor oamenilor, ci fără cârtire şi cu umilinţă pleacă-ţi capul înaintea bunătăţii Mele Ai visat să faci ceva extraordinar pentru Mine, dar în loc să îndeplineşti aceasta, ai căzut pe patul de suferinţă? Aceasta a fost de la Mine Pentru că te-ai fi cufundat astfel în lucrurile tale şi Mi-ar fi fost cu neputinţă să-ţi mai ridic gândul către Mine, iar Eu vreau să te învăţ cele mai adânci cugetări şi învăţăturile Mele, ca să-Mi slujeşti Vreau să te învăţ să simţi cum tu nu eşti nimic fără Mine Câţiva dintre cei mai buni fii ai Mei sunt cei care s-au despărţit de activităţile vieţii, pentru a învăţa să folosească arma rugăciunii neîncetate Ai fost chemat pe neaşteptate să preiei o responsabilitate dificilă, îndurată în numele Meu Iţi încredinţez aceste greutăţi şi din acest motiv Domnul Dumnezeul tău îţi va binecuvânta toate lucrurile tale, în toate cărările tale In toate, Domnul îţi va fi învăţător şi îndrumător In această zi, am pus în mâinile tale, copilaşul Meu, acest vas plin cu mirul cel dumnezeiesc, să-l foloseşti din belşug Adu-ţi aminte întotdeauna că fiecare dificultate de care te vei izbi, fiecare cuvânt jignitor, fiecare vorbire de rău şi critică, fiecare piedică în lucrarea ta care ar putea să nască în tine frustrare sau dezamăgire, fiecare descoperire a slăbiciunilor şi neputinţelor tale va fi unsă cu acest untdelemn Aceasta a fost de la Mine Cunoaşte şi aminteşte-ţi pururea, oriunde ai fi, că orice bold care te înţeapă va fi tocit de îndată ce vei învăţa, în toate lucrurile tale, să priveşti către Mine Toate ţi le-am trimis Eu, pentru desăvârşirea sufletului tău Toate acestea au fost de la Mine Sfantul Serafim de Virita